JY LEES NOU Akteur Tom Hanks maak taxi-bestuurder se dag
Op die webwerf Humans of New York deel ’n taxi-bestuurder, slegs bekend as Meneer Ferrari, die storie van sy ontmoeting met die akteur Tom Hanks ... en nou hou ons sommer nóg meer van Tom.
Sy skof was amper verby en hy was op pad huis toe. Dié New Yorkse taxi-bestuurder was nie lus om nog iemand op te tel nie. Maar hy het toe besluit om een laaste persoon vir die dag op te laai - ’n onbekende man met ’n pet laag oor sy oë getrek.
Maar toe hy eers sy passasier se stem hoor, het hy geweet - dít kan niemand anders wees as die Oscar-bekroonde akteur Tom Hanks nie.
"Toe ons by die eerste verkeerslig stilhou, het ek omgedraai, direk vir hom gekyk en geskree: 'WIIIIIIILLLSSSSSOOOOOOON!!!' [met verwysing na die film Cast Away]. Hy het kliphard begin lag," vertel die taxi-bestuurder aan E! Online.
Volgens die skinderwebwerf TMZ het een van Oprah Winfrey se bewondenaars haar "per ongeluk" ontmoet. Tydens ’n aandjie uit het Lori Geller Bender, wat op pad was na die Prime 112 restaurant in New York, gesien hoe Oprah die gebou verlaat en in haar kar klim.